《春暮宿湖山兰若》
明代·林鸿

雨歇众芳晚，幽寻宿梵筵。闻经方丈里，听法比丘前。

远径投昏鸟，荒山啸夜猿。天花飘嶂月，玉磬度萝烟。

殿古苔衣合，湖光月镜圆。仰扳星斗近，俯视地维偏。

心静空尘到，身閒与世迁。三生应得悟，来此问安禅。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。